Esiteks tegin ligilähedase šablooni paberist. See siis selleks, et silmad mõlemal pool pead ikka sarnases kohas oleks. Silmade diameeteriks valisisin 25mm.
#000001
Kasutades naasklit märkisin ära keskkohad süvendi puurimiseks. Süvendi enda sügavuseks tuli ~0,5 cm.
#000002
Silmad ise aga otsustasin teha ploomist. Oli üks tükk mul seismas juba üle aasta. Lõikasin sellest ~1cm pikkused seibid ning seejärel märkisin 25mm diameetriga ringid peale. Kasutades selleks vineeri sisse puuritud auku (sama puuriga millega silmaaugud tehtud said).
#000003
Tagantjärgi tarkusena võiks öelda, et oleks olnud õigem pärast saagimist ja enne märkimist märgitav pind ühtlaseks lihvida. Praegu jäid mõned ringid tänu sellele lopergused.
#000004
Kasutades saage, lintlihvi ja liivapaberit andsin silmadele lõpliku kuju. Ning panin nad paikka kasutades PVA-d.
#000005
Kepphobune – lakk ja kepp
#000007
Jätkame siis endale *khm* lastele uue ratsu ehitamist.
#000008
Lõpetasin eile ära ka teise pea – seal oli suur oska koht sees mis mängis vimkasid hööveldades. Kippus kiudu kiskuma ning välimust rikkuma.
#000009
Et iga ühel endast lugupidaval hobusel on lakk siis tuleb ka neile see teha. Selleks kasutasin 3mm puidupuuri ning puurpinki. Puurimisaluse panin 40 kraadise nurga alla ning asusin hobu kukalt uuristama. Esimesed augud tegin nö vabakäega ehk siis ilma selle toetava liistuta aga pärast liistu lisamist läks puurimine hoopis libedamalt ja mis tähtis – turvalisemalt. Ei ole siis nii suurt ohtu puuri murdmiseks.
#000010
Kokku tegin 8 auku mõlemale poolele. Sealt saab läbitõmmata lõngajuppe mis moodustavadki siis laka.
#000011
Käisin pisikese päkapikuga veel poes ning muretsesin 2cm diameetriga pulka, millest saab ratsu keha. Sellejaoks tuli veel puurida auk. Pärast mõningast kaalumist ostustsin, et parim puurimisnurk on risti pealaega.
#000012
Puurimiseks Kasutasin suvel muretsetud oksapuuri (inglise keeles forsner bit). Augu tegin sellele poolele, kus algsel klotsil kiilu ära võtsin – nii jääb puidu süü jooksma pikki pead mitte nurga all. Vähemalt mulle tundus see kuidagi loomulikum. Augu sügavust täpselt ei mõõtnud aga silma järgi jäi ta sinna 2 cm kanti.
#000013
Pulga saagisin 65 cm pikkuseks ja nüüd saigi näha esimest korda milline see uhke ratsu hakkab välja nägema.
#000014